Poesia

Poesia ta un sorto di arte y sorto di literatura. Ta uza palabra di calidad pa expres'e na un manera creativo. E por ta largo of chikito y e palabranan por ta diferente. E por tin nificacion y tono. 

Tin diferente tipo di poema, manera: sonnet, haiku, tematico, rima etc. Ta uz'e pa describi algo. E por ta real of no real, e por rima of no rima. E por ta serio, pret, tristo, pensativo etc.

Aki ta sigui un poesia na idioma Papiamento, tanto skirbi den ortografia di Aruba como esun di Corsou y Boneiro:

PapiamentoPapiamentu 
Mi ta siña Papiamento
pa mi papia bon y cla.
Y asina cu tur hende
lo mi por comunica

Ta nos grandinan idioma
for di siglo pasa
cu a laga atras pa nos
pa nos stima y respeta

Mi ta uza Papiamento
mi idioma yen di saus.
Cu su zjeito, cu contento.
Cu su ritmo y candans.

Mi ta gusta Papiamento,
ta mi mes idioma e ta.
Papiamento mi ta papia
cu cariño y amor. 
Mi ta siña papiamentu
pa mi papia bon i kla.
I asina ku tur hende
lo mi por komuniká

Ta nos grandinan idioma
for di siglo pasá
ku a laga atras pa nos
pa nos stima i respetá

Mi ta uza papiamentu
mi idioma yen di saús.
Ku su zjeito, ku kontentu.
Ku su ritmu i kándans.

Mi ta gusta papiamentu,
ta mi mes idioma e ta.
Papiamentu mi ta papia
ku kariño i amor.

Saca for di: Papiamentu nos idioma

Category:Literatura